Publication: Magyar Közlöny
Issue: MK-2011-6 (Year: 2011, Number: 6)
Era: contemporary
Section: nyelvtani és stiláris helyességének megítélése«. [56/1992. (XI. 4.) AB határozat, ABH 1992, 401, 404.; 682/B/1993. AB
Paragraph Index: 63

nyelvtani és stiláris helyességének megítélése«. [56/1992. (XI. 4.) AB határozat, ABH 1992, 401, 404.; 682/B/1993. AB határozat, ABH 1994, 764, 767.] A normavilágosság és a népszavazásra szánt kérdések egyértelmûségének vizsgálata nem azonos. Ugyanakkor abban megegyeznek, hogy az Alkotmánybíróság nem vizsgálja az elíráson alapuló nyelvtani hibákat, amennyiben azok egyéb, lényeges okból nem aggályosak. (Például értelemzavaró nyelvtani hiba a népszavazási kérdésben, alkalmazhatatlan vagy tartalmi okból alkotmányellenes norma.) Vagyis a népszavazási kérdések vizsgálatakor nem önmagában a nyelvtani, helyesírási hibáknak van jelentõsége, hanem annak, hogy a kérdésben értelemzavaró hiba van-e.” (ABH 2006, 358, 360.) Az Alkotmánybíróság álláspontja szerint a népszavazási kezdeményezésben szereplõ kérdés nem tartalmaz értelemzavaró nyelvtani hibát; a kérdés világos, kizárólag egyféleképpen értelmezhetõ a választópolgárok részérõl „igen”-nel vagy „nem”-mel megválaszolható. Az, hogy a kérdés a mondat végén nem tartalmazza a „jelöltté váláshoz” kitételt, nem tekinthetõ értelemzavaró nyelvtani hibának, a kérdés tartalma a választópolgárok részérõl ennek hiányában is aggálytalanul megállapítható. Az Alkotmánybíróság álláspontja szerint az, hogy a választópolgárok a kifogástevõ megítélése szerint nem ismerik az ajánlás és a jelöltté válás közötti összefüggést, csupán a kifogástevõ véleménye, amelyet az eddigi választási gyakorlat nem támasztott alá. A kifejtettekre tekintettel az Alkotmánybíróság – az OVB határozatában foglalt indokolással egyetértve – a kifogást nem találta megalapozottnak. Ezért az OVBh.-t az abban foglalt indokok helyességére figyelemmel helybenhagyta. Az Alkotmánybíróság a határozat közzétételét az OVB határozatának a ben való megjelenésére tekintettel rendelte el. Budapest, 2011. január 18. Dr. Holló András s. k., az Alkotmánybíróság helyettes elnöke Dr. Bihari Mihály s. k., Dr. Bragyova András s. k., elõadó alkotmánybíró alkotmánybíró Dr. Kiss László s. k., Dr. Kovács Péter s. k., alkotmánybíró alkotmánybíró Dr. Lenkovics Barnabás s. k., Dr. Lévay Miklós s. k., alkotmánybíró alkotmánybíró Dr. Stumpf István s. k., alkotmánybíró Alkotmánybírósági ügyszám: 420/H/2009. IX. Határozatok Tára

Source: https://magyarkozlony.hu/hivatalos-lapok/5e18008e6006e0c79ef3e57f453c00d9d0dfef67/dokumentumok/5c44297f962283ddf811d35f9855a40175492777/letoltes